**Vedtekter for Ukrainagruppa**

**Vedtatt på årsmøtet 26.5. 2015**

**§ 1 Formål**

 Arbeid for fred, forsoning og rettferd gjennom praktisk arbeid, med fokus på økt forståelse mellom mennesker, demokratisering, menneskerettigheter og menneskeverd.

**§ 2 Organisasjon**

a) Ukrainagruppa er en ideell, frivillig organisasjon som arbeider internasjonalt.

b) Ukrainagruppas formelle organ er årsmøtet og styret.

**§ 3 Årsmøtet**

a) Årsmøtet er Ukrainagruppas øverste organ.

b) Årsmøtet holdes i løpet av 2. kvartal hvert år.

c) Styret er ansvarlig for innkalling, forberedelser og gjennomføring.

e) Årsmøtet skal behandle følgende saker:

* Godkjenning av innkalling og dagsorden.
* Valg av møteleder, referent og to referatunderskrivere.
* Referat fra forrige årsmøte til orientering.
* Årsmelding fra styret.
* Regnskap for foregående år.
* Innkomne forslag.
* Valg:

(a) Valg av leder, velges for 1 år.

(b) Valg av nestleder, velges for 2 år.

(c) Valg av økonomiansvarlig, velges for 2 år.

(d) Valg av redaktør/ sekretær, velges for 1 år.

(e) Valg av inntil 5 ytterligere styremedlemmer. (3 for 1 år, 2 for 2 år).

f) Forberedelse:

* Årsmøtet skal innkalles med minimum fire ukers varsel
* Forslag til saker sendes styret 3 uker før årsmøtet.
* Følgende sakspapirer skal sendes ut og gjøres tilgjengelige seinest to uker før årsmøtet:

(a) Forslag til dagsorden.

(b) Årsmelding.

(c) Regnskap

(d) Handlingsplan

(e) Innkomne saker

(f) Orienteringssaker

(f) Valg

Alle poster i innkallingen skal være vedlagt orienterende sakspapirer.

Årsmøtereferatet skal underskrives av de valgte referatunderskrivere. Det sendes

årsmøtedeltakerne og gjøres tilgjengelig for alle medlemmene seinest to måneder etter årsmøtet, og godkjennes på neste årsmøte.

**§ 4 Intern kommunikasjon og informasjon**

a) Det fremste kontaktledd innad i Ukrainagruppa er organisasjonens Nyhetsbrev. Redaktør for Nyhetsbrevet velges av årsmøtet.

b) Ukrainagruppa skal ha en internettside med viktig basisinformasjon om organisasjonen og informasjon ompågående aktiviteter i Norge og i Ukraina, sakspapirer til årsmøtet, samt referater fra årsmøtet

**§ 5 Signaturrett**

Ukrainagruppas styreleder har signaturrett sammen med et av styrets medlemmer. Denne oppnevnes av årsmøtet.

**§ 6 Oppløsning**

a) Vedtak om oppløsning må fattes av årsmøtet.

b) Vedtak om oppløsning må fattes med 2/3 flertall.

c) Hvis Ukrainagruppa oppløses, overdras foreningens midler og eiendeler til organisasjonen Women for the Future i Antratsit, Ukraina

**§ 7 Vedtektsendringer**

a) Disse vedtektene kan kun endres av årsmøtet.